Globo

Globo laŭ esperantlingvaj vortaroj kiel Plena Ilustrita Vortaro estas 
 sferforma objekto aŭ korpo,
 sfero el vitro, uzata por difuzi la lumon de lampo, 
 en teknika lingvaĵo, sfero el tre dura ŝtalo, uzata en rulujo, por provado ktp.
 aro da ĉiuj punktoj en tridimensia spaco, kies distanco al fiksa punkto (la centro) ne superas (aŭ malsuperas) donitan nombron (la radiuson).

eta|250ra|<center>kesto plena je porludaj globetoj
Ekvivalente, globeto estas
 simple malgranda globo, ekzemple "sangaj globetoj" (=globuloj),
 ludobjekto, el diversaj materialoj, kiujn la infanoj rulĵetas laŭ diversaj reguloj, por atingi ian linion aŭ kuntuŝi globeton de kunludanto,
 globoformaj malgrandaj objektoj el laktozo kun pliaj substancoj, en homeopatio uzataj kiel kuraciloj.

En sporto, ĵetglobo estas metala globo, pezanta 7,257 kilogramojn, kiun oni devas ĵeti kiel eble plej malproksimen per unu mano.

 Vidu ankaŭ 

 "terglobo", varia nomo de la planedo Tero
 globuso, globa modelo de la Tero
 regnoglobo, simbolo de la reĝa potenco
 sfero, en geometrio "aro de punktoj de (n+1)-dimensia spaco kies distanco al fiksita punkto de tiu spaco (centro) egalas al r, kiu estas fiksita pozitiva reela nombro, la radiuso de la sfero"
 kuglo, pafobjekto ofte (sed ne ĉiam) en formo de globo
 kegloludo
 pilko
 Kristnaska globo
 Kristala globo

Kategorio:Geometrio